《题慧聚寺》
宋代·杨则之

雪晴山色一重重，因暇寻幽访古踪。神叠石基成宝殿，柱图灵品感真龙。

僧居渐远林间地，客枕曾闻月下钟。会得登临便无事，门前流水照青松。

作者简介：杨则之，字彝老，昆山（今属江苏）人（《至正昆山郡志》卷四）。曾学诗于西湖释清顺，学禅于大觉释怀琏。有《禅外集》，已佚。事见《中吴纪闻》卷六。今录诗五首。